اون ایککینچی جمهوررئیسی اردوغان آنت ایچیب اوز وظیفه سی گه باشله دی.ترکیه پارلمانی عمومی کینگشی, پارلمان باشلیغی جمیل نینگ ریاستی آستیده آنت ایچیش مراسمی اوچون فوق العاده بیر ییغیلیش اوتکزدی. سیلنگن جمهوررئیسی رجب طیب اردوغان پارلمان ده حربی مراسم بیلن کوتیب آلیندی. پارلمان باشلیغی جمیل چیچک پارلمان ده گی عمومی کینگش جلسه سی نینگ باشله نیشی آرتیدن اردوغان نی سالون گه دعوت ایتدی. شوندای قلیب جمهوررئیسی اردوغان پارلمان ده آنت ایچدی.کیین چه لیک ملی سرود نینگ اوقیلیشی آرتیدن حربی مراسم بیلن پارلمان دن کوزه تیلیب یوباریلگن جمهوررئیسی اردوغان, جمهوررئیس لیگی مقام موتری بیلن اتاترک یادگارلیگی گه باردی. کیین ایسه اردوغان وظیفه نی تسلیم آلیش اوچون جمهوررئیس لیگی قصری گه باره دی. جمهوررئیس لیگی قصری ده اردوغان عایله سی آت لیق حربی لر تمانیدن کوتیب آلینه دی. خودی منه شو ییر نینگ اوزی ده آلدینگی جمهوررئیسی عبدالله گل بیلن ایندی جمهوررئیسی بولگن رجب طیب اردوغان معلوم بیر مدت صحبت ایته دی. کیین چه لیک ایسه مهمان لرنینگ یانی گه باریله دی. اوشبو ییر نینگ اوزی ده گل بیلن اردوغان نینگ اوتمیشی حقیده معلومات بیریلرایکن, ایککی رهبر بیر معروضه قیله دی. کیین چه لیک اردوغان عایله سی, گل عایله سی نی حربی مراسم بیلن کوزه تیب یوباره دی. گل عایله سی نینگ کیتیشی آرتیدن, اردوغان عایله سی جمهوررئیس لیگی قصری گه تشریف بیورگن مهمان لرنینگ تبریک لری نی قبول ایته دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
